На основи члена 10. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17) и члена 15. и 16. пасус 2. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 – др. одлука, 37/16 и 29/2017), покраїнски секретар за образованє, предписаня, управу и национални меншини – национални заєднїци, п р и н о ш и

**ПРАВИЛНЇК О ВИМЕНКИ ПРАВИЛНЇКА**

**O ДОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ АКТИВНОСЦОХ, ПРОГРАМОХ И ПРОЄКТОХ НАЦИОНАЛНИХ СОВИТОХ НАЦИОНАЛНИХ МЕНШИНОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ**

Член 1.

У Правилнїку о додзельованю буджетних средствох покраїнского секретарияту за образованє, предписаня, управу и национални меншини – национални заєднїци за финансованє и софинансованє активносцох, програмох и проєктох националних совитох националних меншинох у обласци основного и штреднього образованя («Службени новини АПВ», число 9/2016) член 8. ше меня и вон глаши:

«При розпатраню поднєшених приявох на конкурс и одлучованю о розподзельованю средствох, ше применює тоти критериюми:

1. Одвит на тему проєкту

* цилї и активносци проєкту у складзе с приоритетами конкурсу;
* цилї проєкта ясни, конкретни и витворлїви;
* активносци реални и адекватни за посцигованє цильох.

1. Уплїв предложеного проєкту

* велькосц цильней ґрупи;
* ступень уключеносци цильней ґрупи хторей проєкт наменєни;
* видлївосц проєкту;
* отримуюцосц резултатох проєкту.

1. Компетентносц предкладача и потерашнє искуство

* потерашнї искуства у реализациї проєктох з якима ше доприноши ґу унапредзованю

образовно-воспитней роботи.»

Член 2.

Тот правилнїк ступа на моц по обявйованю у «Службених новинох Автономней покраїни Войводини».

Покраїнски секретарият за образованє, предписаня, управу  
и национални меншини – национални заєднїци

Число: 128-451-3195/2017-01

Дня: 27.7.2017. року

ПОКРАЇНСКИ СЕКРЕТАР,

Михаль Нїлаш